Σύμφωνα με τις πρώτες πληροφορίες, το τραγικό δυστύχημα συνέβη όταν διερχόμενο ΙΧ, το οποίο οδηγούσε ηλικιωμένη, παρέσυρε δύο μηχανές

Σοκαριστικό τροχαίο συνέβη σήμερα το πρωί στη λεωφόρο Λαυρίου, στο ρεύμα της ανόδου, με έναν νεκρό και τουλάχιστον έναν τραυματία. Στο σημείο, όπου υπάρχουν αίματα παντού, διεκόπη η κυκλοφορία και έσπευσε η Τροχαία.

Σύμφωνα με τις πρώτες πληροφορίες, το τραγικό δυστύχημα συνέβη όταν διερχόμενο ΙΧ, το οποίο οδηγούσε ηλικιωμένη, παρέσυρε δύο μηχανές, με αποτέλεσμα έναν νεκρό και έναν τραυματία.

Όπως αναφέρουν αυτόπτες μάρτυρες, η οδηγός του αυτοκινήτου έστριψε κατά τρόπο αντικανονικό και παρέσυρε τις μοτοσικλέτες. Ο ένας από τους επιβαίνοντες σφηνώθηκε κάτω από προπορευόμενο όχημα, αφού σύρθηκε, και ο άλλος προσέκρουσε με δύναμη στο οδόστρωμα.

Η ηλικιωμένη οδηγός που προκάλεσε το θλιβερό συμβάν βρίσκεται σε κατάσταση-σοκ, ενώ αυτή τη στιγμή γίνονται προσπάθειες για να απεγκλωβιστεί ο νεκρός νεαρός και να υπάρξει περίθαλψη για τον τραυματία.